Daniel Heriban

Mgr. art. Daniel Heriban (* 25. marec 1980, Trnava – † 24. máj 2023, Svätý Jur) bol slovenský herec a hudobník. Okrem iného bol trojnásobným držiteľom divadelných ocenení Dosky – dvakrát za svoj javiskový prednes (20122013), raz na poli scénickej hudby (2013). V rámci televízneho média získal titul OTO (2015).

 Život 
Po štúdiu na konzervatóriu nastúpil na odbor akordeón a herectvo na Vysokej škole múzických umení v Bratislave (2004). V rokoch 2007 - 2014 pôsobil v Slovenskom komornom divadle v Martine. Od roku 2014 bol členom v Slovenskom národnom divadle, z ktorého odišiel v roku 2021.

Spolupracoval s divadlami Aréna, Radošinským naivným divadlom, Divadlom GUnaGu, Divadlom a.ha., s Novou scénou, Mestským divadlom Žilina, Divadlom Ticho a spol. a Bábkovým divadlom na rázcestí. 

V roku 2018 sa rozhodol Daniel Heriban vstúpiť do sveta detských pesničiek, v júni vydal svoj tretí sólový album Čosi úsmevné. Heriban pripravoval album viac ako rok spoločne so svojou kapelou v zložení Filip Hittrich (basgitara, programovanie) a Jakub Hittrich a hosťami Janou Kirschner, Igorom Ajdži Sabom či Zuzanou Mikulcovou. CD obsahuje 12 pesničiek a je venované nielen deťom, na svoje si prídu aj všetci rodičia.

Pesničky zložil Dano Heriban, autorsky sa na niektorých skladbách spolu s ním podieľal Filip Hittrich. Dano bol okrem hudby autorom viacerých textov. Na albume sú však aj texty z pera Jakuba Nvotu, Tomáša Janovica, Miroslava Nemanna či Róberta Mankoveckého. Spolu s Danom si na albume zaspievali Jana Kirschner, Zuzana Mikulcová, Henrieta Jančišinová-Kolláriková a dievčatá zo Základnej umeleckej školy na Vrbenského ul. v Rači.

Hlavnými postavami Čosi úsmevné sú Dano Heriban a jeho animovaní kamaráti. Vydanie albumu a CD sprevádzal aj prvý klip k titulnej pesničke „Čosi úsmevné“, ktorý sa nakrúcal vo februári 2018 v priestoroch Ateliéru Svetlík. Réžie a scenára sa ujal Igor Derevenec, ktorý sa zároveň postaral o animácie a grafické návrhy postavičiek. Za kamerou stáli Peter Kelíšek a Michael Skotnický.

Daniel Heriban bol dvakrát ženatý. Z prvého manželstva s herečkou Slávkou Halčákovou nemá žiadne deti. Po rozvode mal s partnerkou syna Thea a s druhou manželkou Kamilou synov Viktora (* 2016) a Martina (* 2018). Žil striedavo v Martine a vo Svätom Jure.

Zomrel náhle v ranných hodinách v stredu 24. mája 2023 vo svojom dome vo Svätom Jure vo veku 43 rokov. Príčinou smrti bola podľa pitevnej správy disekcia aorty.  Verejná rozlúčka sa konala 30. mája v novej budove SND. Heriban bol pochovaný súkromne počas predchádzajúceho víkendu v Suchej nad Parnou.

 Diskografia 
 Štúdiové albumy

náhľad|Dano Heriban

 2007: Leporelo (bez vydavateľa, katalóg. č. R236 0001-2-331)
 2012: Na jeden dych (LADON Publishing, katalóg. č. 1959-001-2)
 2018: Čosi úsmevné (HeDart)
 2020: Chipsy King - Čosi úsmevné vol. 2 (HeDart)
 2022: O2H (HeDart)

 Iné príspevky

 2010: „B-boy Bonus“ — spoluautor skladby vydanej na soundtracku k muzikálu Príbeh ulice

 Filmografia 

K roku 2016 vrátane, filmografiu Dana Heribana zastupujú v distribúcii dva celovečerné hrané filmy, z toho jeden v postprodukcii. Na poli krátkometrážnej kinematografie boli jeho príspevky zaznamenané v troch prípadoch. V rámci televízneho formátu bol bez ohľadu na metráž filmu obsadený do piatich hraných titulov, z toho jedného TV filmu, jednej minisérie, dvoch seriálov a jednej antológie.

 Úspechy a ocenenia 
 Rok Nominované dielo Cena Kategória Výsledok Hudba 2007 Leporelo Aurel Objav roka Nominácia  2012/2013 www.narodnycintorin.sk  Dosky Najlepšia scénická hudba Výhra  Divadlo 2007 Závisláci (za hl. post.) Prémia LitFondu Divadelná tvorba 22px  2009 Macbeth (za titul. post.) 22px  2011 Kubo (za titul. post.) 22px  2011/2012 Sedem dní do pohrebu (za post. mladšieho Jána Roznera) Dosky Najlepší mužský herecký výkon Výhra  2012 Výročná cena LitFondu Herecký výkon Výhra  Martinský iHráč Najlepší mužský herecký výkon Výhra  2012/2013 www.narodnycintorin.sk (za post. Janka Kráľa) Dosky Výhra  2013 Výročná cena LitFondu Herecký výkon Výhra  2014 Les (za post. Gennadija Nešťastlivceva) Prémia LitFondu Divadelná tvorba 22px  2015 Nevesta hôľ (za post. Libora) 22px  Televízia 2015 Horná Dolná (1 až 2. séria) (za post. Ďura Brmbalíka) OTO  Herec Výhra  2016 Horná Dolná (3 až 4. séria) • Zlaté časy (ako moderátor) 3. miesto  Údaje prevzaté z oficiálnych zdrojov organizátorov jednotlivých cien a písomných záznamov dennej tlače.

 Poznámky 

 Referencie 

 Iné projekty 
 Zoznam víťazov a nominantov ankety OTO

 Externé odkazy 
 Dano Heriban  na oficiálnych stránkach
 Dano Heriban  na stránkach SKD
 Dano Heriban na stránkach SND




 Dano Heriban v databáze Discogs


Kategória:Absolventi Konzervatória v Bratislave
Kategória:Absolventi Vysokej školy múzických umení
Kategória:Slovenskí divadelní herci
Kategória:Slovenskí televízni herci
Kategória:Slovenskí filmoví herci
Kategória:Slovenskí speváci
Kategória:Slovenskí textári piesní
Kategória:Slovenskí skladatelia modernej hudby
Kategória:Osobnosti z Trnavy